stanford-oval/wikipedia huggingface dataset:
พระธรรมวชิรนายก (ปรีชา อภิวณฺโณ)
ตำแหน่ง > งานปกครอง

พ.ศ. 2528 เป็นผู้ช่วยเจ้าอาวาสวัดราชบุรณราชวรวิหาร
พ.ศ. 2540 เป็นเจ้าอาวาสวัดราชบุรณราชวรวิหาร
พ.ศ. 2545 เป็นรองเจ้าคณะภาค 8
พ.ศ. 2564 เป็นเจ้าคณะภาค 8 มีจังหวัดในเขตปกครองคณะสงฆ์จำนวน 6 จังหวัด คือ จังหวัดอุดรธานี จังหวัดหนองคาย จังหวัดเลย จังหวัดสกลนคร จังหวัดหนองบัวลำภู และจังหวัดบึงกาฬ
สมณศักดิ์

พ.ศ. 2539 เป็นพระราชาคณะชั้นสามัญเปรียญ ราชทินนามที่ พระเมธีสุตาภรณ์
พ.ศ. 2544 เป็นพระราชาคณะชั้นราช ราชทินนามที่ พระราชสุตาภรณ์ ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2549 เป็นพระราชาคณะชั้นเทพ ราชทินนามที่ พระเทพโสภณ วิมลปริยัติกิจ ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2566 เป็นพระราชาคณะชั้นธรรม ราชทินนามที่ พระธรรมวชิรนายก ดิลกศาสนกิจบริหาร ธรรมปฏิภาณวิจิตร ตรีปิฎกบัณฑิต มหาคณิสสร บวรสังฆาราม คามวาสี
รักบี้ 7 คนอเมริกาเหนือ 2023

| รักบี้ 7 คนอเมริกาเหนือ 2023 |
| --- | --- |
เจ้าภาพ:  ประเทศแคนาดา
วันที่: 19–20 สิงหาคม ค.ศ. 2023
จำนวนประเทศ: 7
อันดับหลังจบการแข่งขัน
ชนะเลิศ:  สหรัฐอเมริกา
รองชนะเลิศ:  แคนาดา
อันดับที่ 3:  เม็กซิโก
รายละเอียดซีรีส์
จำนวนนัด: 16
← 2022 (Nov) 2024 → 
การแข่งขันรักบี้ 7 คนอเมริกาเหนือ 2023 (อังกฤษ: 2023 RAN Sevens) เป็นการแข่งขันกีฬารักบี้ 7 คนของทวีปอเมริกาเหนือ จัดขึ้นที่สตาร์ไลท์สเตเดียม เมืองแลงฟอร์ด รัฐบริติชโคลัมเบีย ประเทศแคนาดา ในวันที่ 19 และ 20 สิงหาคม ค.ศ. 2023 ซึ่งถูกจัดขึ้นในแคนาดาเป็นครั้งที่สอง ทีมชนะเลิศครั้งก่อนหน้าคือ จาเมกา ผู้ชนะครั้งนี้จะได้รับสิทธิ์เข้าร่วมแขง่ขันโอลิมปิกฤดูร้อน 2024
รูปแบบ

ทีมทั้งหมดจะถูกแบ่งออกเป็นสองกลุ่ม แข่งแบบพบกันหมด และแต่ละทีมจะแข่งขันกับฝ่ายตรงข้ามในกลุ่มของตน สองทีมอันดับแรกในแต่ละกลุ่มจะผ่านเข้าสู่รอบรองชนะเลิศ ซึ่งผู้ชนะจะได้ผ่านเข้าสู่รอบชิงชนะเลิศ/นัดชิงอันดับที่สาม
ทีมที่เหลือที่ไม่ผ่านเข้ารอบจะแข่งขันกันในกลุ่มแบบพบกันหมดเพื่อชิงอันดับที่ห้าถึงเจ็ด
ทีม

หกทีมที่แข่งขันในบริติชโคลัมเบีย ได้แก่:
บาร์เบโดส
เบอร์มิวดา
แคนาดา
จาเมกา
เม็กซิโก
สหรัฐอเมริกา
เซนต์ลูเชีย,  เซนต์วินเซนต์และเกรนาดีนส์ และ  หมู่เกาะเคย์แมน ถอนตัวก่อนเริ่มการแข่งขัน
อันดับหลังจบการแข่งขัน

| อันดับ | ทีม |
| --- | --- |
1 !:  สหรัฐอเมริกา
2 !:  แคนาดา
3 !:  เม็กซิโก
4:  จาเมกา
5:  บาร์เบโดส
6:  เบอร์มิวดา
ไหม (แมลง)

| ไหม |
| --- | --- |

Paired male (above) and female (below)

Fifth instar silkworm larvae.
สถานะการอนุรักษ์
สัตว์เลี้ยงหรือปศุสัตว์ 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Lepidoptera
วงศ์:: Bombycidae
สกุล:: Bombyx
สปีชีส์:: B.  mori
ชื่อทวินาม
Bombyx mori Linnaeus, 1758

ชื่อพ้อง
 Phalaena mori Linnaeus, 1758  Bombyx arracanensis Moore & Hutton, 1862  Bombyx brunnea Grünberg, 1911  Bombyx croesi Moore & Hutton, 1862  Bombyx fortunatus Moore & Hutton, 1862  Bombyx meridionalis Wood-Mason, 1886  Bombyx sinensis Moore & Hutton, 1862  Bombyx textor Moore & Hutton, 1862
ไหม เป็นผีเสื้อกลางคืนชนิด Bombyx mori อยู่ในวงศ์ Bombycidae ตัวอ่อนเรียกว่า ตัวไหม หรือ หนอนไหม มีความสำคัญทางเศรษฐกิจในการปลูกหม่อนเลี้ยงไหม เนื่องจากมันสามารถให้เส้นใยเป็นเส้นไหม ผีเสื้อไหมไม่ปรากฏในป่าตามธรรมชาติ การสืบพันธุ์และดำรงชีวิตขึ้นอยู่กับการดูแลของมนุษย์เท่านั้น อาหารที่มันชอบก็คือใบหม่อนขาว (Morus alba) แต่อาจกินใบของพืชชนิดอื่นได้ด้วย เช่น Osage Orange หรือ Tree of Heaven เดิมเป็นสัตว์พื้นเมืองของประเทศจีน
หนอนไหมช่วงวัยต่าง ๆ

ตัวเมียวางไข่
ไข่อายุ 7 วัน (วัยที่ 2)
หนอนไหม วัยที่ 5
หนอนไหมวัยที่ 5, เกาะบนใบหม่อน
ดักแด้ของหนอนไหม
กรกช วิริยอุดมศิริ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  กรกช วิริยอุดมศิริ
วันเกิด:  19 มกราคม พ.ศ. 2531 (36 ปี)
สถานที่เกิด:  จังหวัดบุรีรัมย์ ประเทศไทย
ส่วนสูง:  1.80 เมตร (5 ฟุต 11 นิ้ว)
ตำแหน่ง:  แบ็คซ้าย
สโมสรอาชีพ*
| ปี |  ทีม |  ลงเล่น |  (ประตู) |
| 2553 |  ทีทีเอ็ม |  15 |  (0) |
| 2554 |  สงขลา ยูไนเต็ด |  27 |  (2) |
| 2555 |  บีอีซี เทโรศาสน |  19 |  (0) |
| 2555 |  → สงขลา ยูไนเต็ด (ยืมตัว) |  6 |  (0) |
| 2556 |  → บางกอกกล๊าส (ยืมตัว) |  25 |  (1) |
| 2557–2559 |  ชลบุรี |  58 |  (3) |
| 2559–2564 |  บุรีรัมย์ ยูไนเต็ด |  120 |  (10) |
| 2564–2565 |  เชียงใหม่ ยูไนเต็ด |  24 |  (0) |
ทีมชาติ
| 2556–2562 |  ไทย |  13 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 พฤษภาคม 2565
กรกช วิริยอุดมศิริ เป็นนักฟุตบอลอาชีพชาติไทย โดยเล่นในตำแหน่งแบ็กซ้าย
ประวัติ

กรกชเกิดวันที่ 19 มกราคม พ.ศ. 2531 มีภูมิลำเนาอยู่ที่อำเภอบ้านกรวด จังหวัดบุรีรัมย์ ศึกษาในระดับชั้นประถมศึกษาที่โรงเรียนบ้านศรีสุข ตำบลเขาดินเหนือ อำเภอบ้านกรวด จนกระทั่งก้าวสู่ชั้นมัธยมศึกษาปีที่ 3 กรกชเดินทางมายังกรุงเทพมหานครเพื่อเข้าศึกษาต่อที่โรงเรียนวัดสุทธิวราราม และสามารถพาทีมโรงเรียนวัดสุทธิวรารามได้แชมป์วิทยาลัยเทคโนโลยีพาณิชยการราชดำเนินในรุ่นอายุไม่เกิน 15 ปี
สโมสร

ในระดับมหาวิทยาลัย กรกชผ่านการคัดเลือกของมหาวิทยาลัยเกษมบัณฑิต และเริ่มต้นการเล่นฟุตบอลอาชีพกับปตท.ระยอง แต่ว่าหลังจากนั้นปีเดียว ก็กลับมารับใช้สโมสรมหาวิทยาลัยเกษมบัณฑิต ในระดับดิวิชั่น 2 และก็ย้ายไปเล่นกับทีมกรมศุลกากร สุวรรณภูมิ ต่อมาใน พ.ศ. 2554 เขาได้รับความสนใจจากวรวุฒิ ศรีมะฆะ หัวหน้าผู้ฝึกสอนของสงขลา ทำให้เขาได้ย้ายไปเล่นให้กับสงขลา และเป็นผู้เล่นตำแหน่งแบ็คซ้ายคนสำคัญของสโมสร เขาถนัดในด้านการเปิดลูกฟรีคิกและลูกเซ็ตพีซ
สโมสร > บุรีรัมย์ ยูไนเต็ด > ฤดูกาล 2559–2561

ในวันที่ 25 มิถุนายน พ.ศ. 2559 กรกชย้ายมาร่วมทีมบุรีรัมย์ ยูไนเต็ด อย่างเป็นทางการ โดยเขาจะสวมเสื้อหมายเลข 11
วันที่ 17 เมษายน พ.ศ. 2561 เอเอฟซีแชมเปียนส์ลีก กลุ่ม G กรกชทำประตูแรกในนามสโมสรในนัดที่บุรีรัมย์บุกไปชนะเชจูยูไนเต็ดที่เชจูเวิลด์คัพสเตเดียม 1–0 ทำให้บุรีรัมย์ผ่านเข้าสู่รอบ 16 ทีมสุดท้าย และกลายเป็นสโมสรแรกของไทยที่สามารถบุกไปเอาชนะสโมสรเกาหลีใต้ได้
วันที่ 4 พฤษภาคม พ.ศ. 2561 กรกชทำประตูแรกในลีกในนัดที่บุรีรัมย์เปิดสนามช้างอารีนาเอาชนะเอสซีจี เมืองทอง ยูไนเต็ด ไปได้ 4–0
สโมสร > บุรีรัมย์ ยูไนเต็ด > ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร กรกชลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 30 มีนาคม พ.ศ. 2562 กรกชทำประตูแรกในลีกในนัดที่บุรีรัมย์เปิดบ้านเอาชนะสมุทรปราการ ซิตี้ ไปได้ 3–2 ต่อมาในวันที่ 1 พฤษภาคม พ.ศ. 2562 การแข่งขันช้าง เอฟเอคัพ รอบ 64 ทีมสุดท้าย กรกชทำประตูช่วยให้บุรีรัมย์เปิดบ้านแซงเอาชนะพีทีที ระยอง ไปได้ 3–1 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 19 มิถุนายน พ.ศ. 2562 การแข่งขันช้าง เอฟเอคัพ รอบ 32 ทีมสุดท้าย กรกชทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 14 สิงหาคม พ.ศ. 2562 โตโยต้า ลีกคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) กรกชทำหนึ่งประตูช่วยให้บุรีรัมย์เอาชนะหนองบัว พิชญ ไปได้ 2–0 ผ่านเข้าสู่รอบชิงชนะเลิศได้สำเร็จ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ กรกช เป็นคนยิงคนที่ 9 แต่เขายิงข้ามคานไป ในขณะที่ ซีเกต หมาดปูเต๊ะ ผู้เล่นของประจวบ ยิงเข้าไปได้ ทำให้บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
เกียรติประวัติ > สโมสร

ไทยลีก (2): 2560, 2561
ไทยลีกคัพ (1): 2559
ไทยแลนด์แชมเปียนส์คัพ (1): 2562
แม่โขงคลับแชมเปียนชิพ (1): 2560
ทีมชาติไทย

ในวันที่ 27 กันยายน พ.ศ. 2562 กรกช มีชื่อติดทีมชาติไทยในยุคของ อากิระ นิชิโนะ เป็นครั้งแรก ในนัดกระชับมิตรที่จะพบกับ สาธารณรัฐคองโก และฟุตบอลโลก 2022 รอบคัดเลือก นัดที่ไทยจะเปิดบ้านพบกับ สหรัฐอาหรับเอมิเรตส์
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563 | ไทยลีก | 7 | 0 | 2 | 0 | 0 | 0 | 1 | 0 | — | — | 10 | 0 |
สถิติอาชีพ > ประตูในนามทีมชาติ

| ลำดับ | วันที่ | สนาม | คู่แข่ง | ประตูที่ได้ | ผลการแข่งขัน | รายการ |
| --- | --- | --- | --- | --- | --- | --- |
| 1. | 17 พฤศจิกายน 2018 | ราชมังคลากีฬาสถาน, กรุงเทพ, ประเทศไทย |  อินโดนีเซีย | 1–1 | 4–2 | ฟุตบอลชิงแชมป์แห่งชาติอาเซียน 2018 |
แหล่งข้อมูลอื่น

Profile เก็บถาวร 2016-05-12 ที่ เวย์แบ็กแมชชีน at Goal
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
วิงแมน (มังงะ)

สำหรับความหมายอื่น ดูที่ วิงแมน (แก้ความกำกวม)
| --- | --- |
วิงแมน
ウイングマン
ชื่อภาษาอังกฤษ: Wing-Man
แนว: ไซไฟ, แอ็คชั่น, ตลก
มังงะ
เขียนโดย: มาซาคาสึ คัตสึระ
สำนักพิมพ์: ชูเอชะ
นิตยสาร: โชเน็นจัมป์
วางจำหน่ายตั้งแต่: พ.ศ. 2526 – พ.ศ. 2528
จำนวนเล่ม: 13
อนิเมะโทรทัศน์
นักรบความฝัน วิงแมน
กำกับโดย: โทโมฮาระ คัตซึมาตะ
สตูดิโอ: โตเอแอนิเมชั่น
เครือข่าย: ทีวีอาซาฮี
ฉาย:  7 กุมภาพันธ์ พ.ศ. 2527  –  26 กุมภาพันธ์ พ.ศ. 2528
ตอน: 47
ละครโทรทัศน์
วิงแมน
กำกับโดย: ซาคาโมโตะ ซาโตชิ
อำนวยการสร้างโดย: คุราจิ ยูได (ทีวีโตเกียว) มาเอดะ โทโมคิ (ทีวีโตเกียว) ยามาดะ มาซายูกิ
เขียนบทโดย: ยามาดะ โยชิทัตสึ นิชิงากิ มาซากิ นากาโซโนะ ยูยะ
ดนตรีโดย: ทีวีโตเกียวมิวสิค
สตูดิโอ: โตเอะ
เครือข่าย: ทีวีโตเกียว
ฉาย:  23 ตุลาคม ค.ศ. 2024  –  25 ธันวาคม ค.ศ. 2024
ตอน: 10
วิงแมน (ญี่ปุ่น: ウイングマン; โรมาจิ: Uinguman; ทับศัพท์: Wing-Man) เป็นมังงะญี่ปุ่นที่แต่งเนื้อเรื่องและวาดภาพโดย มาซาคาสึ คัตสึระ ถูกนำไปสร้างสื่อรูปแบบต่างๆ ตั้งแต่อะนิเมะทางโทรทัศน์ และ ละครโทรทัศน์
ประวัติ

วิงแมน ได้ถูกตีพิมพ์ลงในนิตยาสารโชเน็งจัมป์รายสัปดาห์ ตั้งแต่เดือนพฤษภาคม / มิถุนายน พ.ศ. 2526 ถึงฉบับที่ 39 ประจำปี พ.ศ. 2528 อีกทั้งเป็นผลงานที่ได้รับรางวัลเทะซึกะอวอร์ตครั้งที่ 19 นับจากการผลงานที่เปิดตัวมังงะของคัตสึระอย่างเรื่องสึบาสะ ในส่วนหนังสือรวมเล่มจัดพิมพ์โดย จัมป์คอมมิคส์ มีจำนวนทั้งหมด 13 เล่ม
เนื้อเรื่อง

ฮิโรโนะ เคนตะผู้ใฝ่ฝันอยากเป็นฮีโร่ แล้ววันหนึ่งฝันของเขาก็เป็นจริง โดยได้รับพลังจากดรีมโน้ต ซึ่งอาโออินำติดตัวมายังโลกเพื่อกลับไปต่อสู้กอบกู้โปโดรีมุสของเธอ และคุ้มครองโลกจากเหล่าร้ายโดยแปลงร่างเป็นวิงแมน
อนิเมะโทรทัศน์

วิงแมนได้ถูกนำไปทำในรูปแบบอนิเมะทางโทรทัศน์โดยถูกใช้ชื่อเรื่องว่า นักรบความฝัน วิงแมน (ญี่ปุ่น: 夢戦士ウイングマン; โรมาจิ: Yume Senshi Uinguman) ผลิตโดยโตเอะอนิเมชัน ออกอากาศครั้งแรกเมื่อวันที่ 7 กุมภาพันธ์ ค.ศ. 1984 จนถึงวันที่ 26 กุมภาพันธ์ ค.ศ. 1985 ทุกวันอังคารเวลา 19:30 น. - 20:00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 47 ตอน
ในประเทศไทย เคยออกอากาศทางสถานีโทรทัศน์ช่อง 9 เมื่อช่วงปี พ.ศ. 2532 โดยใช้ชื่อเรื่องว่า วิงแมน นักรบแห่งความฝัน
ละครโทรทัศน์

วิงแมนได้ถูกนำไปทำในรูปแบบละครทางโทรทัศน์โดยใช้ชื่อเรื่องเดียวกับชื่อมังงะ ผลิตโดยบริษัทโตเอะ ออกอากาศครั้งแรกเมื่อวันที่ 23 ตุลาคม ค.ศ. 2024 เป็นละครที่อยู่ในโปรแกรม ดราม่าทิวส์! ออกอากาศทุกวันอังคาร เวลา 0:30 น - 1:00 น. ทางทีวีโตเกียว มีจำนวนตอนทั้งหมด 10 ตอน
ละครโทรทัศน์ > รายชื่อนักแสดง

ฟุจิโอกะ ไมโตะ รับบทเป็น ฮิโรโนะ เคนตะ (広野 健太) / วิงแมน (ウイングマン)
คาโต้ โคนัตสึ รับบทเป็น อาโออิ (アオイ) / ยูเมะ อาโออิ (夢 あおい)
คิคุจิ ฮิเมนะ รับบทเป็น โองาวะ มิคุ (小川 美紅)
ทาคาดะ โยอิ รับบทเป็น มัตสึโอกะ เคย์โกะ (松岡 ケイ子)
อุเอฮาระ อามาเนะ รับบทเป็น โมริโมโตะ โมโมโกะ (森本 桃子)
โจทาโร่ รับบทเป็น ฟุคุโมโตะ โทโมโอะ (福本智夫)
โอฮาระ ยูโนะ รับบทเป็น ซาคากามิ (坂上) ปรากฏในตอนที่ 4 และ 5
มิฮาระ อุย รับบทเป็น คุโรสึ (黒津)
ทาจิบานะ ฮารุกิ รับบทเป็น ไซโต ทัตสึโอะ (斉藤達夫)
มิยาโนะ มาโมรุ รับบทเป็น อาจารย์คิตาคุระ (北倉先生) / คีตาคุร่า (キータクラー)
เอมิ คุราระ รับบทเป็น อาจารย์มัตสึโอกะ (松岡先生)
มาโตบะ โคจิ รับบทเป็น ฮิโรโนะ มาซาดะ (広野正導)
นาคายามะ ชิโนบุ รับบทเป็น ฮิโรโนะ โยชิโกะ (広野義子)
ซึงาวาระ ไดคิจิ รับบทเป็น นายกรัฐมนตรี (総理大臣)
โอตสึกะ อากิโอะ ให้เสียงเป็น รีเมล (リメル)
โทมัตสึ ฮารุกะ ให้เสียงเป็น ซาซีบะ (ザシーバ)
เซกิ โทโมคาซุ ให้เสียงเป็น ด็อกเตอร์ ลาร์ค (ドクターラーク), ตำรวจอวกาศเกียบัน (ตอนที่ 4)
ข้อมูลลิงก์

夢戦士ウイングマン  - เว็บไซต์อย่างเป็นทางการของโตเอะอนิเมชัน
เว็บไซต์อย่างเป็นทางการของทีวีโตเกียว (ฉบับละครโทรทัศน์)
ドラマ「ウイングマン」【テレ東公式】 ที่เอกซ์ (ทวิตเตอร์)
ドラマ「ウイングマン」【テレ東公式】 ที่อินสตาแกรม
ドラマ「ウイングマン」【テレ東公式】 ที่ติ๊กต็อก
รองปลัดกระทรวง

รองปลัดกระทรวง (อังกฤษ: Deputy Permanent Secretary หรือ Deputy Permanent Under-Secretary of State) เป็นตำแหน่งประเภทบริหารระดับสูงของข้าราชการประจำ โดยเป็นตำแหน่งรองหัวหน้าส่วนราชการระดับกระทรวง ของทั้งข้าราชการพลเรือนสามัญและข้าราชการทหาร โดยเป็นตำแหน่งบริหารมีอำนาจบังคับบัญชาข้าราชการรองจากปลัดกระทรวง รับผิดชอบการปฏิบัติงาน สั่ง และปฏิบัติราชการแทนปลัดกระทรวง ซึ่งเป็นผู้บังคับบัญชาในสำนักงานปลัดกระทรวง
รองปลัดกระทรวงฝ่ายพลเรือน (หมายความรวมถึงสำนักนายกรัฐมนตรีและทบวง)

ในส่วนของข้าราชการฝ่ายพลเรือน หรือข้าราชการในกระทรวงฝ่ายพลเรือน
พระราชบัญญัติระเบียบข้าราชการพลเรือนสามัญ พ.ศ. 2535 กำหนดให้ตำแหน่งรองปลัดกระทรวง เป็นตำแหน่งระดับ 10 ประเภทนักบริหาร หรือนักบริหาร 10 
การบรรจุและแต่งตั้งให้ดำรงตำแหน่งรองปลัดกระทรวงนั้น ให้ปลัดกระทรวงผู้บังคับบัญชาเสนอรัฐมนตรีเจ้าสังกัดเพื่อนำเสนอคณะรัฐมนตรี พิจารณาอนุมัติเมื่อได้รับอนุมัติจากคณะรัฐมนตรีแล้ว 
ให้ปลัดกระทรวงผู้บังคับบัญชาเป็นผู้สั่งบรรจุและให้นายกรัฐมนตรีนำความกราบบังคมทูลเพื่อทรงพระกรุณาโปรดเกล้าฯ แต่งตั้ง 
ทั้งนี้ภายหลังจากมีการประกาศใช้พระราชบัญญัติระเบียบข้าราชการพลเรือนสามัญ พ.ศ. 2551 ยกเลิกระบบ C ส่งผลให้ตำแหน่งรองปลัดกระทรวงเป็นตำแหน่งประเภทบริหารระดับสูง
รองปลัดกระทรวงกลาโหม

ในส่วนของข้าราชการทหาร หรือกระทรวงกลาโหม ตำแหน่งรองปลัดกระทรวงกลาโหม เป็นตำแหน่งข้าราชการทหารสัญญาบัตรชั้นยศพลเอก พลเรือเอก หรือพลอากาศเอก อัตราจอมพล จอมพลเรือ หรือจอมพลอากาศ
อำนาจหน้าที่ของผู้ดำรงตำแหน่งรองปลัดกระทรวงฝ่ายพลเรือน > อำนาจหน้าที่ในฐานะผู้ช่วยสั่งและปฏิบัติราชการตามที่ปลัดกระทรวงมอบหมาย

ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 นั้น กำหนดให้ในการปฏิบัติราชการของปลัดกระทรวง มี 3 ข้อคือ 
(1) รับผิดชอบควบคุมราชการประจำในกระทรวง แปลงนโยบายเป็นแนวทางและแผนการปฏิบัติราชการ กำกับการทำงานของส่วนราชการในกระทรวงให้เกิดผลสัมฤทธิ์ และประสานการปฏิบัติงานของส่วนราชการในกระทรวงให้มีเอกภาพสอดคล้องกัน รวมทั้งเร่งรัด ติดตาม และประเมินผลการปฏิบัติราชการของส่วนราชการในกระทรวง
(2) เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
(3) เป็นผู้บังคับบัญชาข้าราชการในสำนักงานปลัดกระทรวง และรับผิดชอบในการปฏิบัติราชการของสำนักงานปลัดกระทรวง
อำนาจหน้าที่ของผู้ดำรงตำแหน่งรองปลัดกระทรวงฝ่ายพลเรือน > อำนาจหน้าที่ในฐานะหัวหน้ากลุ่มภารกิจ

ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 นั้น กำหนดให้ภายในกระทรวงจะออกกฎกระทรวงกำหนดให้ส่วนราชการระดับกรมตั้งแต่สองส่วนราชการขึ้นไปอยู่ภายใต้กลุ่มภารกิจเดียวกันก็ได้ โดยให้แต่ละกลุ่มภารกิจมีรองปลัดกระทรวงคนหนึ่งเป็นหัวหน้ากลุ่มภารกิจรับผิดชอบราชการและบังคับบัญชาข้าราชการของส่วนราชการในกลุ่มภารกิจนั้น โดยปฏิบัติราชการขึ้นตรงต่อปลัดกระทรวงหรือขึ้นตรงต่อรัฐมนตรีตามที่กำหนดโดยกฎกระทรวง และในกรณีที่ขึ้นตรงต่อรัฐมนตรีต้องรายงานผลการดำเนินงานต่อปลัดกระทรวงตามที่กำหนดโดยกฎกระทรวง
โดยในกลุ่มภารกิจเดียวกัน รองปลัดกระทรวงหัวหน้ากลุ่มภารกิจมีอำนาจให้ส่วนราชการของส่วนราชการระดับกรมแห่งหนึ่งปฏิบัติงานที่เกี่ยวกับสารบรรณ บุคลากร การเงิน การพัสดุ หรือการบริหารงาน ทั่วไปให้แก่ส่วนราชการแห่งอื่นภายใต้กลุ่มภารกิจเดียวกันก็ได้
รัฐธรรมนูญตองงา

พระเจ้าจอร์จ ตูโปอูที่ 1 ผู้ตรารัฐธรรมนูญตองงา
รัฐธรรมนูญตองงา เป็นกฎหมายสูงสุดของประเทศ พระเจ้าจอร์จ ตูโปอูที่ 1 ทรงตราขึ้นเมื่อวันที่ 4 พฤศจิกายน ค.ศ. 1875 โดยระบุส่วนประกอบของรัฐบาลตองงาและการถ่วงดุลระหว่างฝ่ายนิติบัญญัติ ฝ่ายบริหารและฝ่ายตุลาการ วันคล้ายวันสถาปนารัฐธรรมนูญจะมีการจัดงานเฉลิมฉลองเป็นการทั่วไปในประเทศตองงา
รัฐธรรมนูญแบ่งเนื้อหาออกเป็น 3 ส่วน ส่วนแรกกล่าวถึงการประกาศสิทธิมนุษยชนให้กับชาวตองงา ส่วนที่สองกล่าวถึงแบบรูปของรัฐบาลและส่วนที่สามกล่าวถึงกฎหมายเกี่ยวกับการถือครอง การสืบทอดและการขายที่ดิน
คำประกาศสิทธิมนุษยชนกำหนดสิทธิมนุษยชนขั้นพื้นฐานให้กับชาวตองงา โดยกำหนดให้ตองงาเป็นประเทศเสรี ห้ามมิให้มีระบบทาส ยกเว้นเป็นไปเพื่อการลงโทษผู้ก่ออาชญากรรมร้ายแรง นอกจากนี้ยังจัดตั้งให้ตองงาเป็นที่พักพิงสำหรับผู้หลบหนีจากความเป็นทาสจากประเทศอื่น รัฐธรรมนูญยังได้กำหนดให้ประชาชนตองงาทุกคนเท่าเทียมกัน แม้จะมีความต่างทางชนชั้นหรือชาติพันธุ์ นอกจากนี้ยังให้เสรีภาพในการนับถือศาสนา เสรีภาพทางสื่อ เสรีภาพในการพูด เสรีภาพในการร้องเรียนและชุมนุมกันด้วย ในวันอาทิตย์ที่เป็นวันสะบาโต รัฐธรรมนูญกำหนดให้ห้ามผู้ใดทำการค้าขายหรือประกอบอาชีพหรือประกอบการพาณิชย์ มีการกำหนดให้ใช้หลัก Habeas Corpus เพื่อให้สิทธิขั้นพื้นฐานแก่ผู้ถูกกล่าวหาและปกป้องจากการถูกฟ้องร้องซ้ำ ประชาชนจะต้องจ่ายภาษีเพื่อแลกกับการคุ้มครองชีวิต เสรีภาพและทรัพย์สิน มีข้อกำหนดคุณสมบัติการเป็นลูกขุน และกำหนดอายุสำหรับการสืบทอดตำแหน่งและที่ดิน ท้ายที่สุดนี้ยังกำหนดให้ชาวต่างชาติที่อาศัยอยู่ในตองงาไม่น้อยกว่า 5 ปี สามารถขอเปลี่ยนสัญชาติได้ ซึ่งจะได้รับสิทธิและอภิสิทธิ์เหมือนชาวตองงาโดยกำเนิด ยกเว้นสิทธิส่วนแบ่งภาษีมรดก
ตองงาเป็นประเทศปกครองในระบอบราชาธิปไตยภายใต้รัฐธรรมนูญ ซึ่งกษัตริย์จะทรงใช้พระราชอำนาจทางบริหารผ่านทางรัฐบาลตองงา ทางนิติบัญญัติผ่านรัฐสภาตองงา กษัตริย์ยังทรงสามารถใช้พระราชอำนาจด้านนิติบัญญัติผ่านทางคณะองคมนตรีได้ เมื่อไม่ใช่สมัยประชุมสภา แต่พระราชกฤษฎีกาฉบับนั้นจะต้องได้รับความเห็นชอบจากรัฐสภา จึงจะเป็นกฎหมายได้
รัฐสภาสามารถดำเนินการแก้ไขรัฐธรรมนูญได้ โดยต้องไม่มีผลกระทบต่อกฎหมายด้านเสรีภาพ การสืบราชสมบัติและตำแหน่งหรือที่ดินของชนชั้นขุนนาง การแก้รัฐธรรมนูญต้องผ่านความเห็นชอบจากรัฐสภา 3 ครั้ง และได้รับมติเป็นเอกฉันท์จากคณะองคมนตรี
ดูเพิ่ม

ธงชาติตองงา
ตราแผ่นดินของตองงา
แหล่งข้อมูลอื่น

รัฐธรรมนูญตองงา เก็บถาวร 2018-07-18 ที่ เวย์แบ็กแมชชีน
สถานีเจริญนคร

Bombardier Innovia APM 300 ที่สถานีเจริญนคร
สถานีเจริญนคร (อังกฤษ: Charoen Nakhon Station, รหัส G2) เป็นสถานีรถไฟฟ้าแบบยกระดับ ในเส้นทางรถไฟฟ้าสายสีทอง โดยสถานีจะยกระดับเหนือถนนเจริญนคร เขตคลองสาน กรุงเทพมหานคร เป็นสถานีที่ตั้งอยู่ระหว่าง ไอคอนสยาม ทั้งอาคารหลัก และอาคารต่อขยาย
ที่ตั้ง

ระหว่างศูนย์การค้าไอคอนสยาม ทั้งอาคารหลัก (อาคาร Main Building) และอาคารต่อขยาย (อาคารไอซีเอส) บนถนนเจริญนคร ในพื้นที่แขวงคลองต้นไทร เขตคลองสาน กรุงเทพมหานคร
แผนผังของสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 2 | สายสีทอง มุ่งหน้า กรุงธนบุรี (ไม่ได้ใช้งานชั่วคราว) |
| U3 ชานชาลา  | ชานชาลา 1 | สายสีทอง มุ่งหน้า คลองสาน หรือ กรุงธนบุรี (ชั่วคราว) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย,ขวา (ชั่วคราว)
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-2, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร ไอคอนสยาม และ ไอซีเอส |
| G ระดับถนน  | - | ป้ายรถประจำทาง และรถสี่ล้อเล็กรับจ้าง, วิทยาลัยเทคโนโลยีมิตรผลบริหารธุรกิจ, โรงแรมมิลเลนเนียม ฮิลตัน, แมกโนเลียส์ วอเตอร์ฟร้อนท์ เรสซิเดนเซส และ เดอะ เรสซิเดนเซส แอท แมนดาริน โอเรียนเต็ล แบงค็อก ถนนเจริญรัถ, ซอยเจริญนคร 2, ซอยเจริญนคร 3, ซอยเจริญนคร 4, ซอยเจริญนคร 5  ท่าไอคอนสยาม |
รูปแบบของสถานี

เป็นแบบมีชานชาลาอยู่ 2 ข้าง (side platform station) กว้าง 22 เมตร ระดับชานชาลาสูง 16.60 เมตร ยาว 81 เมตร ถูกออกแบบให้มีขนาดใหญ่พิเศษ เพื่อรองรับผู้โดยสารเป็นจำนวนมาก ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยสถานีห่างจากสถานีกรุงธนบุรี 1.149 กิโลเมตร และห่างจากสถานีคลองสาน 532 เมตร สถาปัตยกรรมโดยรวมของสถานีออกแบบให้คล้ายคลึงกับอาคารหลักของศูนย์การค้าไอคอนสยาม เน้นการตกแต่งในโทนสีทองและสีขาวเป็นหลัก
ทางเข้า-ออก

1 ไอคอนสยาม (อาคารไอซีเอส), วิทยาลัยเทคโนโลยีมิตรผลบริหารธุรกิจ, ซอยเจริญนคร 2, ซอยเจริญนคร 4
2 ไอคอนสยาม (สะพานเชื่อมผ่านลานเจริญนครฮอลล์)
3 ไอคอนสยาม (อาคารหลัก), แมกโนเลียส์ วอเตอร์ฟร้อนท์ เรสซิเดนเซส และเดอะ เรสซิเดนเซส แอท แมนดาริน โอเรียนเต็ล แบงค็อก, โรงแรมมิลเลนเนียม ฮิลตัน, ซอยเจริญนคร 3, ซอยเจริญนคร 5
สิ่งอำนวยความสะดวก

ลิฟต์สำหรับผู้พิการ จากทางเท้าถนนเจริญนครทั้งสองฝั่ง และจากชั้นจำหน่ายบัตรโดยสารไปยังชานชาลาทั้งสองชานชาลา
สะพานเชื่อม
ไอคอนสยาม ออกแบบให้สามารถเข้าอาคารได้ 3 ทิศทาง 4 ชั้น 5 จุด ได้แก่ ทางเข้าหลักชั้น M เชื่อมกับลานเจริญนครฮอลล์, ทางเข้าชั้น UG จำนวน 2 จุด, ทางเข้าชั้น 1 เชื่อมกับร้านซารา และทางเข้าชั้น 2 เชื่อมกับห้างสรรพสินค้าสยามทาคาชิมาย่า
ไอซีเอส เชื่อมกับทางเข้าหลักชั้น M
เวลาให้บริการ

| ปลายทาง> สายสีทอง.ชานชาลาที่ 1 | ปลายทาง> สายสีทอง.ชานชาลาที่ 1 | ขบวนรถ> สายสีทอง.ชานชาลาที่ 1 | ขบวนแรก> สายสีทอง.ชานชาลาที่ 1 | ขบวนสุดท้าย> สายสีทอง.ชานชาลาที่ 1 | สายสีทอง> ชานชาลาที่ 1 | สายสีทอง> ชานชาลาที่ 1 |
| --- | --- | --- | --- | --- | --- | --- |
| G3 | คลองสาน | เต็มระยะ | 06.03 | 00.03 |  |  |
ชานชาลาที่ 2
| G1 | กรุงธนบุรี | เต็มระยะ | 06.01 | 00.06 |  |  |
| G1 | กรุงธนบุรี |  |  |  |  |  |
| G1 | กรุงธนบุรี | ขบวนสุดท้ายเชื่อมต่อสายสีเขียว | - | 23.42 |  |  |

ขบวนสุดท้ายเชื่อมต่อสายสีเขียว หมายถึงขบวนรถไฟฟ้าสายสีทองที่สามารถเชื่อมต่อรถไฟฟ้าบีทีเอส สายสีลม เพื่อไปให้ทันรถไฟฟ้าบีทีเอส สายสุขุมวิท มุ่งหน้าสถานีเคหะฯ หรือสถานีคูคต ขบวนสุดท้าย ซึ่งจะออกจากสถานีกรุงธนบุรีในเวลา 23.52 น.
หากเดินทางด้วยรถไฟฟ้าสายสีทองขบวนสุดท้าย (00.06 น.) ไปเชื่อมต่อกับสายสุขุมวิท จะสามารถเดินทางไปได้เพียงแค่สถานีห้าแยกลาดพร้าว หรือสถานีสำโรง แต่สามารถเดินทางในสายสีลมได้ทุกสถานี
สถานที่สำคัญใกล้เคียง

ไอคอนสยาม และไอซีเอส
ห้างสรรพสินค้าสยามทาคาชิมาย่า
แอปเปิลสโตร์ สาขาไอคอนสยาม
ศูนย์ประชุม ทรู ไอคอน ฮอลล์
โลตัส พรีเว่ สาขาไอซีเอส
ศูนย์สุขภาพ ศิริราช เอช โซลูชันส์
อาคารสำนักงานไอซีเอส
โรงแรมฮิลตัน การ์เดน อินน์ แบงค็อก ริเวอร์ไซด์
วัดสุวรรณ
ตลาดคลองสาน
วิทยาลัยเทคโนโลยีมิตรผลบริหารธุรกิจ
โรงแรมมิลเลนเนียม ฮิลตัน
โรงแรมไลฟ์ ริเวอร์ไซด์ กรุงเทพ
เดอะ แจม แฟคทอรี่
การเชื่อมต่อกับการขนส่งสาธารณะอื่น > รถโดยสารประจำทาง

เส้นทางที่มีรถรองรับวีลแชร์
การเชื่อมต่อกับการขนส่งสาธารณะอื่น > รถสี่ล้อเล็ก

พาณิชยธนฯ-ท่าพระ-วงเวียนใหญ่-กรุงธนบุรี-คลองสาน-ลาดหญ้า
ศิริราช-พรานนก–อิสรภาพ–บ้านแขก–ลาดหญ้า–คลองสาน
| ด ค ก สถานีของรถไฟฟ้าสายสีทอง และส่วนต่อขยาย |
| --- | --- |
 กรุงธนบุรี   เจริญนคร  คลองสาน  ประชาธิปก (โครงการ)
รักไม่เก๊ จัดเต็มหัวใจ

| รักไม่เก๊ จัดเต็มหัวใจ |
| --- | --- |

เขียนโดย: อี แซอิน
กำกับโดย: โน จงชัน และซน ฮยองซอก
แสดงนำ: ลี มินโฮ   ซน เยจิน
ประเทศแหล่งกำเนิด:  เกาหลีใต้
จำนวนตอน: 16
การผลิต
ผู้อำนวยการสร้าง: ชเว อีซอบ
ความยาวตอน: วันพุธและพฤหัสบดี เวลา 21.55 น. (ในเกาหลีใต้)
ออกอากาศ
เครือข่าย: สถานีโทรทัศน์MBC
ออกอากาศ: 31  มีนาคม พ.ศ. 2553 – 20 พฤษภาคม พ.ศ. 2553
รักไม่เก๊ จัดเต็มหัวใจ (ฮันกึล:개인의 취향, แกอินอึย ชวีฮยาง) เป็นละครโทรทัศน์แนวโรแมนติกคอมเมดี้ สร้างมาจากนวนิยายเรื่อง Personal Preference ที่เขียนโดย อี แซอิน (이새인) ออกอากาศทางสถานีโทรทัศน์ MBC กำกับการแสดงโดยโน จงชัน และซน ฮยองซอก ละครเรื่องนี้ได้รับความนิยมและโด่งดังมากเรื่องหนึ่ง และในเวลาต่อมาได้ออกอากาศในไต้หวัน สิงคโปร์ ฮ่องกง ญี่ปุ่น ฟิลิปปินส์ และประเทศไทย สำหรับประเทศไทยฉายทุกวันเสาร์ - อาทิตย์ เวลา 09.15 น. ทางช่อง 7 สี ตั้งแต่วันเสาร์ที่ 5 มีนาคม ถึงวันเสาร์ที่ 9 เมษายน 2554
เนื้อเรื่องย่อ

พัค แกอิน อาศัยอยู่ในซังโกแจ ซึ่งเป็นบ้านเกาหลีโบราณเก่าแก่ (ฮันอก) เธอได้พบกับชอน จินโฮ สถาปนิกหนุ่มหล่อในระหว่างการเดินทาง และเรื่องยุ่งๆ ของทั้งคู่ก็เริ่มต้นขึ้น ฮัน ชางรยอล แฟนเก่าของแกอิน กลับไปแต่งงานกับคิม อินฮเย เพื่อนรักของเธอ ทำให้แกอินเสียใจมาก และชางรยอลก็กลายมาเป็นคู่แข่งของจินโฮในเรื่องงานออกแบบ
จินโฮจำเป็นต้องมาเช่าซังโกแจที่แกอินอาศัยอยู่ เพื่อออกแบบแกลเลอรี่ในสไตล์เกาหลีแบบร่วมสมัยแข่งกับสถาปนิกอื่นๆ รวมทั้งชางรยอล โดยที่แกอินเข้าใจไปเองว่าจินโฮเป็นเกย์ เพราะนิสัยที่ต่างกันสุดขั้ว ทำให้ทั้งคู่ไม่ค่อยจะลงรอยกันนัก แต่นานวันเข้าความแตกต่างกลับกลายเป็นความสนิทสนม พวกเขาทั้งคู่เริ่มแน่ใจหัวใจตัวเอง แล้ววันหนึ่งแกอินก็รู้ว่าจินโฮไม่ใช่เกย์ ส่วนชางรยอลกับอินฮเยก็แยกทางกัน พวกเขาเข้ามาพัวพันทำให้ชีวิตของแกอินและจินโฮยุ่งวุ่นวายขึ้นไปอีก
เรื่องราวความลับในอดีตทั้งของแกอินและซังโกแจหลังนี้ค่อยๆ ถูกเปิดเผยออกมา พร้อมๆ กับความรักของหญิงสาวและชายหนุ่มที่มีให้กันและกัน
นักแสดง

ลี มินโฮ แสดงเป็น ชอน จินโฮ
ซน เยจิน แสดงเป็น พัค แกอิน
คิม จีซอก แสดงเป็น ฮัน ชางรยอล
วัง จินฮเย แสดงเป็น คิม อินฮเย
อิม ซึล-อง แสดงเป็น คิม แทฮุน
ชเว อึนโซ แสดงเป็น นา ฮเยมี
จอง ซองฮวา แสดงเป็น โน ซังจุน
โช อึนจี แสดงเป็น ลี ยองซอน
รยู ซึงรยง แสดงเป็น ชเว โดบิน
อัน ซอกฮวัน แสดงเป็น ฮัน ยุนซบ